Knjaĵevo (Tjumena provinco)

Knjaĵevo () estas vilaĝo en Tjumena distrikto (Tjumena provinco, Rusio), parto de Bogandinska kampara municipo ().

 Geografio 
Knjaĵevo situas en la sud-okcidenta parto de Tjumena provinco kaj la respektiva parto de Okcident-Siberia Malaltebenaĵo, ĉe rivero Karga, proksimume 24 km for de la sud-orienta rando de Tjumeno, je supermara alteco 60 metroj. Ĝi situas ĉe okcidenta flanko  de la Jalutorovska ŝoseo, apartigita de ĝi per arbaro kaj kvartaloj de vilaĝo Bogandinskij.

 Loĝantaro 

En 2002 plejparto de la loĝantoj estis rusoj (80%).

 Historio 

La setlejo estis fondita meze de la 18-a jarcento fare de uloj kun familinomo Knjaĵev.

Komence de la 1860-aj jaroj tie estis 62 kortoj, en kiuj loĝis 144 viroj kaj 171 inoj. Vilaĝanoj kultivis 350 desjatinojn (382 hektarojn) da grenaj kampoj, havis 250 ĉevalojn, 150 bovinojn, 150 ŝafojn, 100 porkojn, sed ne havis kaprojn. En la vilaĝo funkciis muelejo kaj vitra fabriko. Loĝantoj okupiĝis pri agrokulturo, ĉasado, kolektado de gudro, kaj hakis arbojn por vendi brullignon al la vitra fabriko.

En 1893 en la vilaĝo estis 69 kortoj kaj loĝis 381 homoj. En 1907 malfermiĝis lernejo.

En 1919 estis establita Knjaĵeva vilaĝa konsilio (), al kiu apartenis vilaĝoj Pesjanka, Kiŝtirla, Sabanĉi kaj Aksaraj. La kolĥozo okupiĝis pri terkultivado, bredado de birdoj kaj brutoj. En 1936 estis establita kooperativo "Vojo de Lenin" (), fabrikinta ĉaregojn, sledojn, barelojn, kestojn.

En la Dua mondmilito pereis 128 vilaĝanoj, omaĝe al ili sur la bordo de rivero Karga estis starigita obelisko.

En 1950 ĉiuj kolĥozoj de la vilaĝa konsilio estis unuigitaj je kolĥozo de Stalin, kies ĉefsidejo estis en Knjaĵevo. En 1960 ĝi aliĝis al sovĥozo "Tjumenskij".

 Vidu ankaŭ 
 Bogandinskij
 Knjaĵevo (kvartalo)
 Golovino (Tjumena provinco)

 Referencoj 

Kategorio:Vilaĝoj de Tjumena distrikto